《中元日刘觐国携生鱼过小署对酌赋》
明代·邓云霄

床头斗酒为君留，良夜烹鲜小院幽。弹铗久无堂下客，持竿空忆海边舟。

乡心遥对青门月，时序还同赤壁秋。莫道银鳞空玉碗，折葵烧笋足赓酬。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。